《柳腰轻 赠妓和柳屯田韵》
清代·陈维崧

白家蛮柳丝丝软，织不尽，莺和燕。酿雪轻阴，填词狎宴。

况遇曲中高选。泥金襻、蘸雨逾鲜，墨花襦、无风犹颤。

谁耐钿筝衮遍，小立在、红桥窄板。文鸯薄倖，青娥憔悴，鹊信沈吟都变。

偏今夜、不肯留侬，听门前、暮鸦啼断。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。